รู้สึกว่าตัวเองช่วงนี้วิตกกังวลบ่อยมาก นอนไม่หลับ ปวดหัว ไม่สบายใจเวลามีอะไรมากระทบความรู้สึกคือจะดาวน์ไปเลยค่ะ ดาวน์มากๆ แบบท้อแท้ไม่อยากทำอะไรเบื่อไปหมดแบบนี้เข้าข่ายเป็นโรคเครียดหรือป่าวคะ ?
สวัสดีค่ะ อาการวิตกกังวลทำให้นอนไม่หลับ ปวดหัว ไม่สบายใจดังกล่าวมานั้น อาจจะเป็นอาการที่พบได้ร่วมกับความเครียด ความกังวลจากเหตุการณ์ใดๆในชีวิต ซึ่งเป็นปฎิกิริยาตอบสนองที่พบได้ในคนปกติที่ต้องเผชิญกับปัญหาแต่อย่างไรก็ตามในคนปกติควรจะจัดการกับความรู้สึกและอารมณ์หรือปรับตัวได้ หากยังมีอาการต่อเนื่อง ท้อแท้ เบื่อ ไม่อยากทำอะไรเลย ติดต่อกันทั้งวัน ทุกวัน เกิน 2 สัปดาห์ขึ้นไป อาจเข้าข่ายโรคซึมเศร้า หรือความผิดปกติทางอารมณ์อื่นๆ ที่ควรไปพบแพทย์เพื่อประเมินสุขภาพจิตอย่างละเอียดต่อไปเบื้องต้นหาสิ่งที่ชอบทำเพื่อเบี่ยงเบนความสนใจ พูดคุยระบายปัญหากับผู้ที่ไว้ใจได้